title: Βαρόμετρο ικανοποίησης των εκπαιδευτικών ως προς την οργάνωση και λειτουργία του εκπαιδευτικού συστήματος
title: Barometer of teachers' satisfaction in terms of the organization and operation of the educational system
titleType: AlternativeTitle
Creators: name: Μερετάκη, Σοφία
Publisher: name: Πανεπιστήμιο Δυτικής Αττικής
Year: 2022
Subjects: Βαρόμετρο ικανοποίησης
Ικανοποίηση εκπαιδευτικών
Εσωτερικός πελάτης
Οργάνωση εκπαιδευτικού συστήματος
Λειτουργία εκπαιδευτικού συστήματος
Πολυκριτήρια ανάλυση
MUSA
Μέτρηση ικανοποίησης
Satisfaction barometer
Teachers' satisfaction
Internal customer
Multicriteria satisfaction analysis
Satisfaction measurement
Operation of the educational system
Organization of the educational system
Συμπεριφορά καταναλωτή
Επαγγελματική ικανοποίηση

description: Η επίτευξη των στρατηγικών στόχων της εκπαιδευτικής πολιτικής συναρτάται από την ποιότητα του παρεχόμενου εκπαιδευτικού έργου. Η παροχή υψηλής ποιότητας εκπαιδευτικών υπηρεσιών είναι άρρηκτα συνδεδεμένη με την ικανοποίηση των εκπαιδευτικών. Η ικανοποίηση των εκπαιδευτικών, δηλαδή των εσωτερικών πελατών, από τον τρόπο με τον οποίο οργανώνεται και λειτουργεί το εκπαιδευτικό σύστημα επηρεάζει σε πολύ μεγάλο βαθμό την απόδοσή τους. Δεδομένου ότι από την επιτυχία της εκπαιδευτικής στρατηγικής εξαρτάται η κοινωνική συνοχή και οικονομική ανάπτυξη της χώρας, είναι σημαντικό να βελτιώνεται διαρκώς το επίπεδο ικανοποίησης των εκπαιδευτικών. Για να βελτιωθεί, όμως, ο βαθμός ικανοποίησης των εκπαιδευτικών κρίνεται σκόπιμο να προσδιοριστεί μέσω μετρήσεων αρχικά, και εν συνεχεία να αναλυθούν οι παράγοντες που συνθέτουν την ικανοποίησή τους. Μάλιστα, η ανάγκη αυτή προβάλλει σήμερα περισσότερο από ποτέ πιο επιτακτική αν αναλογιστούμε τις ραγδαίες μεταβαλλόμενες προκλήσεις που καλείται να αντιμετωπίσει ο νευραλγικός και ευαίσθητος τομέας της εκπαίδευσης στο πλαίσιο της οικονομικής κρίσης που βίωσε η χώρα μας το 2009, της προσφυγικής κρίσης του 2015, αλλά και της πρωτόγνωρης παγκόσμιας υγειονομικής κρίσης λόγω της πανδημίας του covid19. Πρόκειται για μια πρωτότυπη μελέτη, καθώς από την ανασκόπηση της βιβλιογραφίας προκύπτει ότι δεν έχει διενεργηθεί στον ελληνικό χώρο παρόμοια έρευνα που να μετρά την ικανοποίηση των εκπαιδευτικών από την οργάνωση και λειτουργία του εκπαιδευτικού συστήματος βασιζόμενη στη μεθοδολογία της MUSA (Multicriteria Satisfaction Analysis). Στόχος της παρούσας μελέτης είναι να αποτιμηθεί το επίπεδο ικανοποίησης των εκπαιδευτικών ως προς την οργάνωση και λειτουργία του εκπαιδευτικού συστήματος με απώτερο σκοπό την ανάδειξη των κρίσιμων διαστάσεων ικανοποίησης που χρήζουν βελτίωσης και τον προσδιορισμό των προτεραιοτήτων των ενεργειών που κρίνεται απαραίτητο να αναληφθούν προς την κατεύθυνση αυτή υπό το πρίσμα του στρατηγικού σχεδιασμού της εκπαιδευτικής πολιτικής. Η ανάλυση των δεδομένων της έρευνας βασίζεται στη μέθοδο MUSA, η οποία αποτελεί ένα μοντέλο ποιοτικής ανάλυσης παλινδρόμησης που στηρίζεται στις αρχές της πολυκριτηριακής ανάλυσης αποφάσεων. Η πολύτιμη συνεισφορά της μεθόδου MUSA συνίσταται στο γεγονός ότι παρέχει τη δυνατότητα να αντληθεί εξαιρετικά αναλυτική ποσοτική πληροφόρηση, χρησιμοποιώντας την ποιοτική πληροφορία που συλλέγεται μέσα από την έκφραση των απόψεων των εκπαιδευτικών. Η εφαρμογή της μεθόδου MUSA καταδεικνύει επιπλέον ότι πρόκειται για ένα εργαλείο που δύναται να υποστηρίξει την αποτελεσματική λήψη αποφάσεων στο πεδίο της στρατηγικής διοίκησης ανθρώπινου δυναμικού στην εκπαίδευση. Τα παραγόμενα αποτελέσματα επιτρέπουν την εκτίμηση της ολικής ικανοποίησης και των επιμέρους διαστάσεων ικανοποίησης, καθώς επίσης και την αποτύπωση των δυνατών και αδύνατων σημείων της οργάνωσης και λειτουργίας του εκπαιδευτικού συστήματος. Τα διαγράμματα δράσης και βελτίωσης αναδεικνύουν συγκεκριμένους άξονες στους οποίους κρίνεται αναγκαίο να επικεντρωθούν οι προσπάθειες βελτίωσης, ενώ προσδιορίζεται το αποτέλεσμα των ενεργειών βελτίωσης, καθώς επίσης και το μέγεθος της προσπάθειας που πρέπει να καταβληθεί για την επίτευξη της προσδοκώμενης βελτίωσης. Η πρωτοτυπία της παρούσας μελέτης έγκειται στην ανάδειξη της σημασίας της μέτρησης της ικανοποίησης του εκπαιδευτικού ανθρώπινου δυναμικού και μάλιστα της υιοθέτησης ενός μόνιμου βαρόμετρου ικανοποίησης κάνοντας χρήση της μεθόδου πολυκριτήριας ανάλυσης MUSA, η οποία έχει αναπτυχθεί ειδικά για τις ανάγκες της μέτρησης ικανοποίησης. Η καινοτομία και η συνεισφορά του παρόντος ερευνητικού εγχειρήματος στην προαγωγή της επιστήμης συνίσταται στην ανάδειξη της δύναμης του διοικητικού αυτού εργαλείου λήψης απόφασης και στα οφέλη που δύναται να παρέχει σε κάθε φορέα χάραξης πολιτικής εκπαίδευσης. Τα πολύτιμα αποτελέσματα που παράγει μπορούν να συμβάλλουν στην επίτευξη των στρατηγικών στόχων της εκπαίδευσης μέσα από την αποτελεσματική διοίκηση και τη στρατηγική αναδιοργάνωση της εκπαιδευτικής πολιτικής.